Natana (zanak' i Davida)

I Natana, teraka tany Jerosalema, no faralahy tamin' i Davida mpanjaka sy Batseba (ankoatra an' i Salômôna). Atao hoe נתן / Nāṯān izy amin' ny teny hebreo. Izy no zandrin' i Simea sy Sôbaba, ary i Salômôna no lahimatoan' i Batseba. I Natana no zanak' i Batseba voalohany izay nananany zo homena anarana. Maty tamin' ny fahazazany ny zanany lahimatoa, ka tsy nahazo anarana, ary ny hoe Simea sy Sôbaba dia anarana nomen' i Davida sy i Natana mpaminany. Nihevitra i Carl Hagensick, manam-pahaizana momba ny Baiboly, fa nomen' i Davida ny anarana hoe Natana ny zanany ho fanomezam-boninahitra an' i Natana mpaminany, mpanolo-tsaina azy. Iray amin’ireo zanakalahin' i Davida sivy ambin' ny folo lahy i Natana.

 Natana ao amin' ny Baiboly 

 Testameta Taloha 
Zanakalahin' i Davida i Natana araka amin' ny Boky faharoan' i Samoela, sy aaraka ny Boky voalohan' ny Tantara. Voatonona ao amin' ny Boky voalohan' ny Mpanjaka ny anarana hoe Natana, nefa tsy fantatra na ny mpaminany na ny zanak' i Davida izany.

 Testamenta Vaovao 
Ao amin' ny Testamenta Vaovao dia mitantara ny taranaka niandohan' i Jesoa avy tamin' i Davida mpanjaka tamin' ny alalan' ny taranak' i Natana ny tetiaran' i Jesoa araka ny Filazantsaran' i Lioka, fa ao amin' ny Filazantsaran' i Matio kosa dia avy amin' i Salômôna, tamin' ny alalan' ny taranak' i Jôsefa, mpiahy azy, izany. Ao amin' ny Filazantsaran' i Lioka dia mitantara ny firazanany hatrany amin' i Natana tamin' ny alalan' i Ely mpitsara ny tetiaran' i Jesoa. Tsy miresaka momba an' i Natana ny Filazantsaran' i Matio. Ao amin' ny Matio kosa dia miverina any amin' i Jakôba, ary amin' ny farany dia mampifandray an' i Jesoa amin' i Salômôna, fa tsy amin' i Natana, ny taranaka niandohan' i Jesoa.

 Jereo koa 

 Tetiaran' i Jesoa
 Natana (mpaminany)